**Vene keele ainekava**

**7. klass**

**ÕPPESISU**

**Teemavaldkonnad**

MINA: oskab kirjeldada ennast ja teisi, nende välimust (riietus) ja iseloomu õpitud sõnavara piires

PERE JA KODU: pereliikmed, sugulased, elukoht, aadress, maja, korter, aed, rõdu

KODUKOHT EESTI: Eesti asukoht, keel, pealinn, kodukoha kirjeldus; rahvuslikud- ja riiklikud pühad

ÕPITAVAT KEELT KÕNELEV MAA: tähtsamad rahvuspühad

IGAPÄEVAELU: kohvikus; kus asub?, tee küsimine ja juhatamine

ÕPPIMINE JA TÖÖ: koolipäev, tunniplaan, kooliruumid, elukutse valik, oma päevaplaan, kellaajad

HARRASTUSED JA KULTUUR: muusika, fotograafia, sport, loodus, teater

**Grammatilised oskused**

1) nimisõna: käänamine kõikides käänetes koos eessõnadega ja omadussõnadega (*предл. пад*)

2) omadussõna: käänamine

3) arvsõna: järgarvud; mitmes? mitmendal?

4) asesõna: isikulise- ja näitava asesõna käänamine

5) tegusõna: 1. ja 2. pöördkond, enesekohase tegusõna pööramine (-*ться* lõpulised)

6) määrsõnad: omadussõnast määrsõna moodustamine (*какой? - как?*)

7) eessõnad: vastavas käändes nõutavate eessõnade kasutamine

8) sidesõna: kasutamine liitlausete moodustamisel

9) hääldus ja õigekiri: lugemisoskuse ja kiiruse arendamine, kuulamisoskuste arendamine etteütluste kirjutamise läbi

10) kirjavahemärgid: vastavate reeglite rakendusoskus

**ÕPPETEGEVUS**

Õpetuse eesmärk on julgustada õpilast võõrkeeles suhtlema. Kõiki osaoskusi arendatakse võrdselt, suurendades suulise suhtluse kõrval järk-järgult kirjaliku suhtluse mahtu. Õpilast suunatakse õpitavat keelt aktiivselt kasutama nii tunnis kui ka väljaspool tundi. Õpilased õpivad lähenema keeleõppele analüüsivalt, õppides kõrvutama eri keelte sarnasusi ja erinevusi ning märkama enda ja teiste keelekasutusvigu. Teemade käsitlemisel pööratakse tähelepanu kultuuride tundmaõppimisele ja kõrvutamisele oma kultuuriga, rõhutades kõigi kultuuride omanäolisust ja väärtuslikkust. Õpilased mõistavad erinevaid kultuuritavasid ning oskavad neid arvestada. Õpilane õpib väärtustama mõtteviiside mitmekesisust, avaldama oma arvamust ning arvestama erinevate seisukohtadega.

Osaoskuste arendamiseks sobivad:

1) eri liiki eakohaste tekstide kuulamine ja lugemine;

2) adapteeritud eakohaste tekstide iseseisev lugemine;

3) meedia- ja autentsete audiovisuaalsete materjalide kasutamine (nt uudised, lühifilmid);

4) loovtööde kirjutamine (nt sõnumid, postkaardid, isiklikud kirjad, kuulutused, lühiülevaated);

5) projektitööd;

6) lühiettekanded (nt pildikirjeldus, hobide tutvustamine, projektitööde kokkuvõtted);

7) rolli- ja suhtlusmängud;

8) info otsimine erinevatest võõrkeelsetest teatmeallikatest (nt sõnaraamatud, internet).

**ÕPITULEMUSED**

Õpilane

1) saab aru olmekeelest ja oskab vastata täislausetega

2) oskab kasutada õpitut suulises ja kirjalikus väljenduses

3) saab aru ja oskab vastata küsimustele ja korraldustele läbitud teemade piires

4) süvendab teadmisi vene kultuuris ja elulaadis

5) rakendab uusi õpioskusi (iseseisev töö sõnavara ja tekstiga)

6) oskab hinnata oma võõrkeele oskuse taset

7) arendab iseseisva töö oskusi

**HINDAMINE**

III kooliastmes hinnatakse kõiki osaoskusi kas eraldi või lõimitult. Igal õppeveerandil saab õpilane tagasisidet kas suulise või kirjaliku sõnalise hinnangu või hinde vormis kõigi osaoskuste kohta. Soovitatav on kasutada ülesandeid, mis hõlmavad erinevaid osaoskusi (nt projektitööd, iseseisev lugemine jmt).

Töid, mis sisaldavad kõigi osaoskuste kontrolli, on soovitatav III kooliastmes teha mitte rohkem kui 4 õppeaastas.